Prehistoric Women
<s>Prehistoric Women () je američki pustolovni film snimljen 1950. godine u režiji Gregga C. Tallasa.</s><s>Napravljen je u nezavisnoj produkciji i dijelom inspiriran crno-bijelim filmom One Million B.C. iz 1940. godine.</s><s>Radnja se događa u dalekoj prahistorijskoj prošlosti i prikazuje kako se ženski članovi jednog plemena spiljskih ljudi, bijesni zbog zlostavljanja od strane muškaraca, izdvoje i stvore čisto žensko pleme na čelu sa Tigri (koju tumači Laurette Luez).</s><s>Radnja prikazuje kako nove članove odluče dobiti otimanjem muškaraca, pri čemu jedan od njih (koga tumači Allan Nixon) slučajno otkrije vatru.</s><s>Za film je karakteristično da nema konvencionalnog dijaloga, te umjesto toga radnju, poput prirodoslovnog dokumentarnog filma opisuje narator čije je ime nenavedeno na špici.</s><s>Usprkos tome što se u filmu pojavljuju anakronistička prahistorijska čudovišta prikazana primitivnim specijalnim efektima, kao i toga da prahistorijsku "džunglu" "glumi" okolica Whittiera u Kaliforniji, Prehistoric Women je imao više nego solidne komercijalne rezultate.</s><s>Godine 1967. je u Britaniji snimljen istoimeni film sa Martine Beswick u glavnoj ulozi koji se ponekad navodi kao njegov remake.</s>

<s>Uloge 
 Laurette Luez — Tigri
 Allan Nixon — Engor
 Joan Shawlee — Lotee
 Judy Landon — Eras</s>

<s>Vanjske veze</s>

<s>Američki filmovi
Pustolovni filmovi
Filmovi fantastike</s>

